Gabriel Montalvo Higuera

Gabriel Montalvo Higuera (født 27. januar 1930 i Bogotá i Colombia; død 2. august 2006 i Roma) var en colombiansk katolsk erkebiskop og diplomat for Den hellige stol.


== Liv og virke ==


=== Prest ===
Etter sine studier i katolsk teologi ble Gabriel Montalvo Higuera presteviet den 18. januar 1953.
Aom forberedelsene på en diplomatisk karriere i det pavelige diplomati tok han eksamen ved Det pavelige diplomatiske akademi i 1954.Han ble postert til forskjellige pavelige representasjoner, til Bolivia, Argentina og til El Salvador. Han ble deretter postert i Statssekreteriatet i Vatikanet og arbeidet der med relasjonene til Østblokken.


=== Pavelig nuntius, titulærerkebiskop ===
Pave Paul VI utnevnte ham den 14. juni 1974 til titulærerkebiskop av Celene og til apostolisk nuntius til Honduras og Nicaragua. Paven bispeviet ham personlig den 30. juni samme år; medkonsekratorer var kurieerkebiskopene Giovanni Benelli og Duraisamy Simon Lourdusamy. 
I desember samme år, etter at sandinista-opprørere i Nicaragua hadde kidnappet en rekke gisler, var erkebiskop Montalvo en av dem som ledsaget kidnapperne på deres flyvning til Havana for å sikre at de kom helskinnet frem. Krisen begynte med at bevæpnede sandinister som kjenpet mot president Anastasio Somoza hadde skutt seg inn til et juleselskap i Managua til ære for den amerikanske ambassadør Turner B. Shelton. Shelton hadde forlatt selskapet da, men inntrengerne drepre fire personer of tok et drøyt dusin regjeringspolitikere til fange, deriblant Nicaraguas utenriksminister og landets ambassadør til USA. Sandinistene krevde løslatelser av ppolitiske fanger, én million amerikanske dollar, og fritt leide til Cuba. Somoza godtok betingelsene.


=== Nuntius til Algerie og Tunisia, delegat til Libya ===
Den 18. mars 1980 utnevnte pave Johannes Paul II ham til apostolisk pro-nuntius til Algerie og Tunisia, og apostolisk delegat til Libya.
Han ble tilbakekalt til Roma for å hjelpe til med Vatikanets vellykkede megling i disputten mellom Chile og Argentina om Beaglekanalen


=== Nuntius til Jugoslavia ===
Han ble apostolisk pro-nuntius til Jugoslavia den 12. juni 1986. 


=== Nuntius til Belarus, rektor for Vatikanets diplomatskole ===
Den 17. april 1993 ble han i tillegg apostolisk nuntius til Belarus. Fra den 29. april 1993 til den 7. desember 1998 var han dessuten president for Det pavelige diplomatakademi i Roma.


=== Nuntius til USA ===
Hans siste utestasjonering var som apostolisk nuntius til USA og samtidig premanent obeservator til Organisasjonen av amerikanske stater. I 2000 viderresendte Montalvo prompte til Statssekreteriatet et brev som rapporterte om rykter om upassende oppførsel overfor presetesenter av erkebiskop Theodore McCarrick. Da brevets forfatter først hadde nølt med å feste sin fortelling på papir, i frykt for repressalier dersom McCarrick noensinne fikk se det, insisterte Montalvo at han mått skrive: «What do you think we are, fools? Send the letter.»  Den 6. desember 2005 informerte Paul Bootkoski, da biskop av Metuchen i New Jersey, Montalvo om tre klagemål om upassende seksuell adferd fra erkebiskop McCarricks side, først telefonisk, og så skriftlig. To ble fremført av tidligere prester; den treje var rykter som ble videreformidlet av noen som ikke selv festet lit til ryktet.Erkebiskop Montalvo, da en syk mann, ble emeritert den 17. desember 2005.
Erkebiskop Montalvo døde den 2. august 2006 i Roma av lungekreft, som han allerede før sin emeritering hadde slitt med.


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (1623-1698) *1666
Pave Benedikt XIII (1649-1730) *1675
Pave Benedikt XIV (1675-1758) *1724
Pave Klemens XIII (1693-1769) *1743
Kardinal Marcantonio Colonna (1724-1793) *1762
Kardinal Hyacinthe-Sigismond Gerdil (1718-1802) *1777
Kardinal Giulio Maria della Somaglia (1744-1830) *1788
Kardinal Carlo Odescalchi (1785-1841) *1823
Kardinal Costantino Patrizi Naro (1798-1876) *1828
Kardinal Lucido Maria Parocchi (1833-1903) *1871
Pave Pius X (1835-1914) *1884
Pave Benedikt XV (1854-1922) *1907
Pave Pius XII (1835-1958) *1917
Kardinal Eugène-Gabriel-Gervais-Laurent Tisserant (1884-1972) *1937
Pave Paul VI (1897-1978) *1954
Erkebiskop Gabriel Montalvo Higuera (1930-2006) *1974


== Referanser ==